داعش د تدمر تاریخي اثارو ته نقصان رسولی، ملگري ملتونه وايي
ځېنې ماهرین وايي داعش ځېنې تاریخي اثار په پیسو خرڅ کړې هم دي. خو ویل کیږي داعش دنقلې اثارو تباهي په تصویرانو او وډیوگانو کې ښودلې ده خو اصلي نوادرات يي خرڅ کړې
ملگري ملتونه وايي د داعش وسله والو په شام کې د تدمر تاریخي اثارو ته په بمونو نقصان رسولی دی. ملگرو ملتونو ددې خبرې تصدیق سیټلائټ دلارې اخیستل شوي تصویرانو په بنیاد کړی دی. ملگرو ملتونو د ټیمپل اف بیل په نوم اثارو تصویران د اگست د میاشت په ٢٧ نیټه شائع کړې وو او بیا يي هم ددغه ځائې تصویران یوه ورځ ورسته په داسې حال کې خواره کړل چې په شام کې مبصرینو د اثارو د تباه کېدو خبره وکړه. شام د اثار قدیمه مشر مامون عبدالکریم ویلي هغه گمان کوي چې اثارو ته جزوي نقصان رسیدلی دی او د ټیمپل څه برخه اوس هم ولاړه ده. هغه ویلي د گل یا دوشنبې په ورځ په ټیمپل کې درنه چاودنه شوې وه خو څوک نزدې نه شې ورتلی چې ټیمپل ته د ممکنه نقصان جاج واخلي. ټیمپل اف بیل شا او خوا ٢٠٠٠ کاله پخواني اثار دي چې د شام خلک يي د هیواد په انتهائي اهم مذهبي زیارتونو کې شماري. تیره هفته داعش د سماجي رابطو په ویب پاڼو داسې تصویران شائع کړي وو چې پکې د تدمر یا پالمیره د بال شامن په نوم د نورو اثارو تباهي ښودل شوي وه. ملگرو ملتونو د اثارو تباهي جنگي جرم گرځولی دی. برطانيه کې میشته شام د انساني حقوقو تنظیم سیرین ابزرویټري فار هیومن رائټس ویلي تیره میاشت داعش د شام د پخواني اثار سپین ږیرې ماهر خالد اسد سر قلم کړو او د هغه مړی يي په ډاگه ایښودی وو. داعش په تدمر د مۍ په میاشت کې قبصه وکړه او د اثار قدیمه ماهرینو پرې خپل تشویش څرگند کړو. ماهرین وايي د داعش وسله والو پخواني اثار غیر اسلام گرځوي او عراق کې يي هم تاریخي اثار تباه کړې دي. ځېنې ماهرین وايي داعش ځېنې تاریخي اثار په پیسو خرڅ کړې هم دي. خو ویل کیږي داعش دنقلې اثارو تباهي په تصویرانو او وډیوگانو کې ښودلې ده خو اصلي نوادرات يي خرڅ کړې.